Die wêreld verkondig dikwels dat daar nie ‘n toekoms is nie, terwyl geloof jou die toekoms in die hede laat ervaar. Die wêreld sê, “Sien is glo.” God sê egter, “Glo en jy sal sien” en dit is wanneer jy glo dat God die ONMOONTLIKE IN DIE MOONTLIKE VERANDER! More
VIR MY IS WILLEM NEL en die storie van sy lewe ‘n bewys van die verklaring wat hy in hierdie boek doen, naamlik “wanneer jy God se Woord hoor en dit begin in jou lewe, is dit wanneer dit ‘n werklikheid vir jou word.” Ten spyte van en binne-in omstandighede wat God se beloftes wou weerspreek, het hy aanhou preek en die Woord naby aan hom gehou net soos wat Jesus gedoen het. Hy gee waarde aan die onderwerp “maak die onmoontlike moontlik” deur sy stories met ons in hierdie boek te deel. Ek was die afgelope jare baie naby aan hom en ek kan getuig dat hy ‘n man van geloof is, dat hy die gawe van genade begryp en dat hy op gemotiveerde wyse geloof in ander aktiveer. Mag die woorde in hierdie boek ‘n instrument wees om Woord in die lewens van baie te aktiveer!
EK KEN PASTOOR WILLEM NEL vir meer as 10 jaar en gedurende hierdie tyd het ek hom leer ken as ‘n man van geloof. Hy skryf en preek nie net geloof nie, maar sy lewe is ŉ voorbeeld van dat dit die werklikheid is. In die bladsye van hierdie boek sal jy die beginsels van ‘n lewe van geloof leer ken wat deur iemand geskryf is wat die onmoontlike in die gesig gestaar het en die God ervaar het wat alle dinge moontlik maak. Berei jouself vir ‘n geloofinspuiting voor!
PASTOOR WILLEM NEL LEEF die Woord van Geloof uit soos min ander mense. Ek is bevoorreg om hom reeds vir baie jare as ŉ vriend te hê en het ek gesien hoe hy dit wat hy in hierdie boek verkondig en leer ook uitleef. Hierdie boek breek die Woord kragtig oop en maak dat deurbrake deur geloof kom! Dankie Willem vir alles wat jy na die liggaam van Christus in hierdie sleutelopenbaring bring.